NAIROBI, KENYA MTAYARISHAJI wa video za muziki nchini Kenya, Enos Olik, ametajwa kuwa ni bora katika kutayarisha video za wasanii mbalimbali ndani na nje ya Kenya. Prodyuza huyo amefanya video za wasanii mbalimbali kama Nishike, Sura Yako, Still The One na Nerea  za Sauti Sol, Kioo (Jaguar), Ivo Ivo (Octopizzo), Come Over (Vanessa Mdee), Pamoja (P-Unit) na wasanii wengine wengi. Katika watayarishaji watano bora nchini Kenya,  kati ya Young Wallace, J Blessing, Thomas Mboss, Sammy Dee, Olik ametajwa kuwa ni bora zaidi katika video za kisasa. Hata hivyo inadaiwa kuwa Olik, gharama zake zimekuwa juu tofauti na wengine kutokana na ubora wa kazi zake.